b'\n_START_ARTICLE_\nKr\xc3\xa1tka summa velikoga katekizmussa\n_START_SECTION_\nPisanje knjige\n_START_PARAGRAPH_\nSombotelska \xc5\xa1kofija 29. oktobra 1779 je dobila knjigo in odobrila njeno tiskanje. Mihael Gaber martjanski \xc5\xbeupnik je tudi podpiral K\xc3\xbczmi\xc4\x8da s Francom Cipotom iz Mladetincec, ki je bil martjanski kapelan. Cipot pi\xc5\xa1e, da ob tej usodni priliki za vso skromnostjo izro\xc4\x8da \xc5\xa1kofu pregledani in po kraljevem ukazu izdani ter v vandalski (prekmurski) jezik prevedeni katekizem._NEWLINE_Tiskar katekizma je \xc5\xa1opronski J\xc3\xa1nos Siess. Tiskanje je bilo te\xc5\xbeko, ker Siess ni razumel prekmur\xc5\xa1\xc4\x8dine, zato je K\xc3\xbczmi\xc4\x8d moral iti v \xc5\xa0opron in pomagati Siessu._NEWLINE_Uvod je napisal Szily. V uvodu je napisan odlok o na\xc4\x8dinu pou\xc4\x8devanja katekizma.\n_START_SECTION_\nJezik\n_START_PARAGRAPH_\nKr\xc3\xa1tka summa ima uvod, pet glavnih delov in dva dodatka. V prvi izdaji katekizmu\xc5\xa1a je bil \xc5\xa1e uvod Szilyja, oziroma predgovor._NEWLINE_Jezik katekizma je prekmur\xc5\xa1\xc4\x8dina. K\xc3\xbczmi\xc4\x8d je koristil elemente iz vsega prekmurskega nare\xc4\x8dja, tudi malo analiziral katekizem Franca Temlina (Mali katechismus)._NEWLINE_K\xc3\xbczmi\xc4\x8dev glavni vir je bil hrva\xc5\xa1ki (kajkavski) katekizem Nikole Kraja\xc4\x8devi\xc4\x87a Katekizmuss detcsinyi, tudi mad\xc5\xbearski, nem\xc5\xa1ki in latinski viri. Sintakti\xc4\x8dna posebnost je po latinskem vplivu raba napr.: vsza, eta, stera, namesto edninskih oblik._NEWLINE_Sicer pa se je v pravopisu tudi nagibal k etimologiziranju, ko ni zapisal govorjene oblike, temve\xc4\x8d zvezo govorjene in take, ki jo je kje bral ali pa sam ugotovil, napr.: d\xc3\xbcjh, sprejhsana, lejhko. Pisal je tudi podvojene soglasnike.'